TTB วิ่งเฉียด 3% ลุ้นกำไร Q4 โตแตะ 2.2 พันลบ. โบรกฯ แนะถือเป้า 1.55 บ.
TTB วิ่งเฉียด 3% มาที่ 1.45 บ. ลุ้นกำไรไตรมาส 4/64 โตแตะ 2.2 พันลบ. โบรกฯ แนะถือเป้า 1.55 บ. จับตาปี 65 โต 20% หลังสินเชื่อมีแนวโน้มขยายตัว
TTB วิ่งเฉียด 3% มาที่ 1.45 บ. ลุ้นกำไรไตรมาส 4/64 โตแตะ 2.2 พันลบ. โบรกฯ แนะถือเป้า 1.55 บ. จับตาปี 65 โต 20%
7 ม.ค. 2565

ผู้สื่อข่าวรายงานว่า ราคาหุ้น ธนาคารทหารไทยธนชาต จำกัด (มหาชน) หรือ TTB ล่าสุด ณ เวลา 15:25 น. อยู่ที่ 1.45 บาท บวก 0.04 บาท หรือ 2.84% สูงสุดที่ 1.45 บาท ต่ำสุดที่ 1.41 บาท ด้วยมูลค่าซื้อขาย 632.46 ล้านบาท

ทั้งนี้ บล.เอเอสแอล ระบุในบทวิเคราะห์ (29 ธ.ค.2564) ว่า ประเมินกำไรสุทธิไตรมาส 4/2564 ของ TTB เท่ากับ 2.2 พันล้านบาท ลดลง 13% เมื่อเทียบจากไตรมาสก่อน แต่เพิ่มขึ้น 66.3% เมื่อเทียบจากปีก่อน โดยลดลงไตรมาสก่อน จากการตั้งสำรองที่เพิ่มขึ้นจากไตรมาสก่อนที่ระดับ 5.5 พันล้านบาท มาเป็น 6.3 พันล้านบาท แต่ด้านรายได้ยังขยายตัว 5.1% เมื่อเทียบจากไตรมาสก่อน จากรายได้ค่าธรรมเนียม(ประกัน+กองทปนรวม) ที่เติบโตโดดเด่น ส่วนค่าใช้จ่ายมองว่ายังมีบางรายการที่เกิดจากการควบรวมกับ TBANK ทำให้ OPEX เพิ่มขึ้น 5.6% เมื่อเทียบจากไตรมาสก่อน
ส่วนการฟื้นตัวเมื่อเทียบยจากปีก่อน มาจากฐานที่สูงของ ECL ในปีก่อน ส่วนภาพรวมสินเชื่อมองว่ายังหดตัวทั้งปีอยู่ที่ 2% ส่วนกำไรสุทธิทั้งปีอยู่ที่ 9.8 พันล้านบาท หดตัว 2.2% เมื่อเทียบจากปีก่อน
ทั้งนี้คาดการณ์กำไรสุทธิปี 2565 เท่ากับ 1.17 หมื่นล้านบาท เพิ่มขึ้น 20.3% เมื่อเทียบจากปีก่อน โดยมีปัจจัยหนปนจากรายได้ที่เพิ่มขึ้นโดย NII เพิ่มขึ้นจากแนวโน้มสินเชื่อขยายตัวที่เราตั้งเป้า 5% ขณะที่ Non-NII เติบโตหลังจากเข้าซื้อ TNI (บ.ธนชาติ ประกันภัย) และ TNS (บล. ธนชาต) ขณะที่กระบวนการควบรวมธนาคารที่จะแล้วเสร็จสมบูรณ์ในไตรมาส 1/2565 จะทำให้เห็น Synergy กันมากขึ้นผ่าน Cost to Income ที่หดตัวลงเหลือ 45% รวมถึงแนวโน้มการตั้งสำรองลดลง มี Credit Cost เหลือ 156.6 bps
โดยแนะนำ “ถือ” โดยมีราคาเป้าหมายสิ้นปี 2565 ที่ 1.55 บาท อิง PBV ที่ 0.68 เท่า จากแนวโน้มผลประกอบการที่แข็งแกร่งในปี 2565 และคาดว่าจะเริ่มเห็นการ synergy ของการควบรวมทั้งในแง่รายได้และค่าใช้จ่าย แต่ทั้งนี้ TTB มี LT ROE ที่ต่ำที่สปดในกลุ่ม ส่งผลต่อการให้ premium ของ valuation จำกัด เป็นผลให้ราคาหุ้นมี upside ที่ใกล้เต็มมูลค่าแล้ว
 